Държавен вестник, бр. 96, 2025 г., стр. 213

БРОЙ  96	
Д Ъ Р Ж А В Е Н  В Е С Т Н И К 	
СТР.  213  
2. определяне на потенциалните източници 
на информация за съпоставими неконтроли­
рани сделки;
3. избор на най-подходящ метод за опре­
деляне на пазарните цени и в зависимост 
от метода – на тествана страна и подходящ 
финансов показател;
4. установяване на потенциални съпоста­
вими неконтролирани сделки;
5. извършване на корекции при условията на 
чл. 19 с цел повишаване на съпоставимостта 
между сравняваните сделки;
6. интерпретиране на резултатите от ана­
лиза и определяне на пазарна цена.
Чл. 14. (1) При анализа на съпоставимостта 
чрез прилагането на метод за определяне на 
пазарните цени се оценяват условия на кон­
тролираната сделка, изразени чрез подходящ 
финансов показател.
(2) Условията на контролираната сделка 
по ал. 1 се оценяват въз основа на този от 
методите, посочени в чл. 1, ал. 2, който, в 
зависимост от фактите и обстоятелствата на 
конкретния случай, води до най-надеждно 
определяне на цената, която би била догово­
рена в съпоставима неконтролирана сделка.
(3) При избора на най-подходящ метод 
за определяне на пазарните цени се вземат 
предвид следните критерии:
1. особеностите на всеки от методите за 
определяне на пазарните цени;
2. доколко методът за определяне на пазар­
ните цени е подходящ с оглед на икономически 
значимите характеристики на контролираната 
сделка и по-специално на функциите, които 
всяка от страните по сделката изпълнява, 
като се вземат предвид използваните активи 
и поетите рискове;
3. степента на съпоставимост между кон­
тролираната и неконтролираната сделка, 
включително с оглед на надеждността на 
корекциите по чл. 19; 
4. надеждността на наличната информация, 
необходима за прилагането на съответния 
метод за определяне на пазарните цени, с 
оглед на нейната обективност, достоверност, 
актуалност, точност, пълнота и относимост 
към икономически значимите характеристики 
на сравняваните сделки.
(4) При преценката на критериите по ал. 3, 
когато е от значение, се вземат предвид обос­
новаността на направените допускания при 
анализа на съпоставимостта по чл. 3, ал. 1, 
т. 2, както и чувствителността на резултатите 
от този анализ към недостатъци на използва­
ната информация и направените допускания.
(5) Когато методът на сравнимите некон­
тролирани цени по чл. 1, ал. 2, т. 1 и друг 
от методите по чл. 1, ал. 2, т. 2 – 5 могат да 
бъдат приложени с еднаква надеждност, се 
прилага методът на сравнимите неконтро­
лирани цени. Когато метод по чл. 1, ал. 2, 
т. 1 – 3 (традиционен транзакционен метод) 
и метод по чл. 1, ал. 2, т. 4 – 5 (метод на 
транзакционната печалба) могат да бъдат 
приложени с еднаква надеждност, се прилага 
традиционен транзакционен метод.
(6) Когато методът на препродажбената 
цена, методът на увеличената стойност или 
методът на транзакционната нетна печалба е 
избран в съответствие с ал. 2 – 5 като най-под­
ходящ метод за определяне на пазарните цени, 
чрез съответния метод се оценява финансови­
ят показател на страната по контролираната 
сделка, за която е налична най-надеждна 
информация, необходима за прилагането на 
този метод (тестваната страна).
(7) Когато в съответствие с ал. 2 – 5 не 
може да бъде избран най-подходящ метод за 
определяне на пазарните цени, е допустимо 
прилагането на повече от един метод и/или 
използването на повече от един финансов по­
казател при прилагането на един и същ метод.
(8) Данъчно задължено лице може да из­
ползва метод за определяне на пазарните цени, 
различен от посочените в чл. 1, ал. 2, когато 
едновременно са изпълнени следните условия:
1. нито един от методите по чл. 1, ал. 2 не 
е подходящ или приложим с оглед на фактите 
и обстоятелствата на конкретния случай;
2. прилагането на този друг метод води до 
по-надеждно определяне на цената, която би 
била договорена в съпоставима неконтроли­
рана сделка, спрямо прилагането на който и 
да е от методите по чл. 1, ал. 2;
3. прилагането на този друг метод е в 
съответствие с установените за съответната 
сфера на стопанска дейност или вид сделки 
търговски практики за определяне на цени 
по сделки с независими лица;
4. изборът и прилагането на този друг метод:
а) са съобразени с икономически значимите 
характеристики на оценяваната контролирана 
сделка, така както са идентифицирани и оце­
нени въз основа на правилата на тази наредба;
б) са съобразени с разпоредбите на чл. 15;
в) се основават на надеждна информация и 
обосновани допускания, които отчитат също 
така влиянието на измененията в стойностите 
на използваните основни променливи върху 
резултата от оценката;
г) са документирани по начин, който поз­
волява тяхната последваща проверка;
5. в случай че прилагането на този друг 
метод се основава на оценка на настоящата 
стойност на очакваните икономически ползи 
от контролираната сделка, анализът обхва­
ща перспективите на всяка от страните по 
сделката.
(9) Прилагането на метод за определяне на 
пазарните цени може да бъде допълвано или 
подпомагано чрез използването на общоприети 
методи или техники за оценяване, в случай че 
това би повишило надеждността на анализа 
на съпоставимостта и са изпълнени условия 
на ал. 8, когато са приложими.